O companie de stat cu doi șefi la un angajat se ocupă de închirierea unei singure pensiuni. Programul de lucru pare opțional
Statul român are nevoie de o întreagă companie, cu tot cu angajați, director general și consiliu de administrație, doar pentru a închiria o vilă la mare. SC Mamaia SA se numește firma de stat, și se află în subordinea Ministerului Economiei. Deși, oficial se ocupă cu facilitățile de cazare pe litoral, compania deține doar o singură pensiune. În lipsa altor unități de cazare, angajații și șefii își omoară timpul cu ce pot. Adică, au grijă de un transformator electric, o parcare, două garaje și câteva suprafețe mici de teren. Iritată de prezența noastră, directoarea generală a refuzat orice dialog. Ne-a cerut să închidem camera, apoi ne-a trântit ușa în față. Urmăriți un nou episod al campaniei Statul la Stat.